৭ হিজরি

৭ হিজরি ছিল ইসলামি বর্ষপঞ্জির সপ্তম বছর। এই বছরটি গ্রেগরীয় বর্ষপঞ্জি অনুযায়ী ৬২৮ সালের মাঝামাঝি সময়ে শুরু হয় এবং ৬২৯ সালের মাঝামাঝি সময় শেষ হয়। ঐতিহাসিক গণনা অনুযায়ী ৭ হিজরি ৬২৮ খ্রিস্টাব্দের ১০ মে শুরু হয় এবং ৬২৯ খ্রিস্টাব্দের ৩০ এপ্রিল সমাপ্ত হয়।   

 ঘটনাবলি 
 খায়বারের যুদ্ধ – মুহররম মাসে খায়বারের ইহুদিরা মদিনা আক্রমণ করার পরিকল্পনা করে। খায়বার মদিনা থেকে ৮০ মাইল দূরে অবস্থিত একটি বড় শহর। এখানে ইহুদিদের অনেক দুর্গ ও ক্ষেত খামার ছিল। খায়বারের ইহুদিরা বনু কুরাইজা গোত্রের ইহুদীদের চুক্তি ভঙ্গ করে বিশ্বাসঘাতকায় উদ্দীপিত করেছিল। একাধিকবার তারা নবি মুহাম্মাদকে হত্যা করার পরিকল্পনা করেছিল। বনু কুরাইযার ইহুদিদের পরাজয়ের পর খায়বারের ইহুদিরা গাতাফান গোত্র ও আরব বেদুঈনদের সাথে মিলিত হয়ে মদিনা আক্রমণের ব্যাপারে পরিকল্পনা করে। তাদের এই আক্রমণের খবর জানার সাথে সাথে মুসলিমরা খায়বার আক্রমণ করার সিদ্ধান্ত গ্রহণ করে। নবি মুহাম্মদ নিজেই নেতৃত্ব দিয়ে প্রায় ১৬০০ সাহাবি নিয়ে খায়বার অভিমুখে রওনা হন। খায়বার পৌঁছার পর মুসলিম বাহিনী ইহুদি দুর্গগুলি অবরোধ করে এবং ইহুদিরা মাত্র একটি দুর্গের সামনে উল্লেখযোগ্য রক্তক্ষয়ী যুদ্ধের পর প্রকাশে লড়াই এড়িয়ে যায়। তবে মুসলমানরা প্রতিটি দুর্গেই কমপক্ষে একবার করে আক্রমণ করে। অবরুদ্ধ ইহুদিদের দুর্গের প্রতিরোধ ক্ষমতা অপেক্ষাকৃত দুর্বল হওয়ার কারণে তারা অন্ধকারে লোকজন ও মালামাল এক দুর্গ থেকে আরেক দুর্গে সরিয়ে নেয়। ইহুদিরা মূলত দীর্ঘ অবরোধের জন্য প্রস্তুত ছিল না; তাই তারা পরাজয় মেনে নিয়ে সন্ধির প্রস্তাব দেয়। তবে পরাজিত ইহুদীদেরকে নবি মুহাম্মাদ কোন নির্বাসন দেননি। বরং প্রতি বছর তাদের উৎপাদিত ফল ও ফসলের অর্ধেক মুসলিমদের দিত হবে, এই শর্তে তাদের খায়বারে থাকার অনুমতি দেওয়া হয়। এরপর থেকে খিলাফতে রাশেদার সময় খলিফা উমর কর্তৃক বহিষ্কৃত হওয়ার আগ পর্যন্ত তারা এখানেই বসবাস করত। Veccia Vaglieri, L. "Khaybar", Encyclopaedia_of_IslamStillman 18–19Lewis 10
 ওয়াদি আল কুরার তৃতীয় অভিযান–এটি খায়বারের যুদ্ধের পরে সংঘটিত হয়। খাইবার যুদ্ধ শেষে ফেরার পথে মুসলিমরা কিছুক্ষণের জন্য ওয়াদি আল-কুরায় অবস্থান গ্রহণ করেন। ওয়াদি আল-কুরার বাসিন্দারা ইহুদি ছিল এবং নবী মুহাম্মদ তাদের ইসলাম গ্রহণ করার আহ্বান জানান। কিন্তু তারা যুদ্ধ করার প্রস্তুতি নিতে থাকে এবং লড়াই করার জন্য খোলা ময়দানে বেরিয়ে আসে। ফলে অনিবার্যভাবে উভয়ের মাঝে যুদ্ধ শুরু হয়ে যায়। যুদ্ধের শুরুতে তাদের মধ্য থেকে তিনজন একের পর এক লড়াই করার জন্য বেরিয়ে আসে, যাদের প্রথম জনকে জুবাইর ইবনে আওয়াম, দ্বিতীয় জনকে আলি ইবনে আবি তালিব ও তৃতীয় জনকে আবু দুজানা হত্যা করেন। এরপর উভয় বাহিনীর মধ্যে চূড়ান্ত যুদ্ধ শুরু হয় এবং মুসলমানরা সন্ধ্যা পর্যন্ত যুদ্ধ করেন। ইহুদিদের ১১ জন নিহত হয় এবং শেষ পর্যন্ত মুসলিমরা বিজয় লাভ করে। 
 নবি মুহাম্মাদের সঙ্গে সাফিয়া বিনতে হুওয়াইয়ের বিবাহ
 নবি মুহাম্মাদকে বিষমেশানো ভেড়ার মাংস আহার করানোর ঘটনা
 উমর ইবনে খাত্তাবের অভিযান– এটি হাওয়াযিন গোত্রের বিরুদ্ধে উমর ইবনুল খাত্তাবের নেতৃত্বে পরিচালিত একটি অভিযান ছিল।
 আবু বকর সিদ্দিকের অভিযান– সাহাবি আবু বকর সিদ্দিককে বনু কিলাব গোত্রের বিরুদ্ধে একটি অভিযানে প্রেরণ করা হয়।
 বশির ইবনে সাদের অভিযান– বশির ইবনে সাদের নেতৃত্বে ফাদাক অভিমুখে একটি বাহিনী প্রেরণ করা হয়, যেখানে তিনি বনু মুররা গোত্রের বিরুদ্ধে লড়াই করেন।
 গালিব ইবনে আব্দুল্লাহর অভিযান– সাহাবি গালিব ইবনে আব্দুল্লাহকে আল-মাইফায়া অঞ্চলের বনু আওয়াল ও বনু আব্দ ইবনে সা‘লাবা গোত্রের বিরুদ্ধে একটি ঝটিকা অভিযানে প্রেরণ করা হয়।
 ইয়েমেন ও জাবার অভিযান: সাহাবি বশির ইবনে সাদের নেতৃত্বে ইয়েমেন ও জাবার অঞ্চলে একটি বাহিনী প্রেরণ করা হয়, যখন নবি মুহাম্মদ জানতে পারেন যে, গাতফান গোত্রের একটি দল উয়াইনা ইবনে হিসনের সঙ্গে এ মর্মে অঙ্গীকার করেছে যে, তারা মদিনার বিরুদ্ধে তার সঙ্গে থাকবে। তখন তিনি বশির ইবনে সাদ আল-আনসারীকে ডেকে তাঁর সঙ্গে তিনশো লোকের একটি বাহিনী প্রেরণ করেন। তারা বনু গাতফানের অঞ্চলে পৌছালে লোকেরা এলাকার উচ্চভূমিতে পালিয়ে যায়। তাই তাদের সাথে কোনো লড়াই হয়নি; তবে তাদের দুইজন লোককে বন্দি করা হয়।
 আবিসিনিয়া (ইথিওপিয়া) থেকে জাফর ইবনে আবি তালিবের মদিনায় আগমন
 উমরাতুল কাযার যুদ্ধ
 ইবনে আবিল আওজা সুলামির অভিযান
 নবি মুহাম্মদের সঙ্গে উম্মে হাবিবা বিনতে আবু সুফিয়ানের বিবাহ
 নবি মুহাম্মাদের সঙ্গে মাইমুনা বিনতে হারিসের বিবাহ
 আমর ইবনুল আস ও খালিদ বিন ওয়ালিদের ইসলাম গ্রহণ

 জন্ম 
 সাহলা বিনতে আসিম

 মৃত্যু 
 সালাম ইবনে আবিল হুকাইক
 আ‘শা কাইস
 বিশর ইবনুল বারা
 সুওয়াইবা
 মারহাব ইবনে আবি জয়নাব

 আরো দেখুন 

 ৪ হিজরি
 ১০ হিজরি

 গ্রন্থপঞ্জি 












 তথ্যসূত্র 

বিষয়শ্রেণী:হিজরি সন